Publication: Magyar Közlöny
Issue: MK-2001-33 (Year: 2001, Number: 33)
Era: 1990-2004
Section: a 11/1992. (III. 5.) AB határozatában — rámutatott arra,
Paragraph Index: 123

a 11/1992. (III. 5.) AB határozatában — rámutatott arra, hogy „a jogbiztonság az Alkotmánybíróság értelmezésében — az államtól és elsősorban a jogalkotótól azt várja el, hogy a jog egésze, egyes részterületei és egyes szabályai is világosak, egyértelműek, hatásukat tekintve kiszámíthatóak és a norma címzettjei számára előre láthatóak legyenek... A jogbiztonság megköveteli a jogszabályok olyan világos és egyértelmű megfogalmazását, hogy mindenki akit érint, tisztában lehessen a jogi helyzettel, ahhoz igazíthassa döntését és magatartását, s számolni tudjon a jogkövetkezményekkel. Ideértendő az is, hogy ki lehessen számítani a jogszabály szerint eljáró jogalanyok és állami szervek magatartását”. (ABH 1992. 84., 91.) Az Alkotmánybíróság megállapította, hogy az Ör. 4. §

Source: https://magyarkozlony.hu/hivatalos-lapok/f81c7ea240ca19c9eafeaa9fb6092d63912af8d1/dokumentumok/76830df7f8c20ef2c4cb3bd7e1a6212d597451a2/letoltes